CELEX: 62015CN0430
Language: et
Date: 2015-08-05 00:00:00
Title: Kohtuasi C-430/15: Eelotsusetaotlus, mille on esitanud Supreme Court of the United Kingdom (Ühendkuningriik) 5. augustil 2015 – Secretary of State for Work and Pensions versus Tolley (surnud, keda esindab isiklik esindaja)

28.9.2015   
            
            
               ET
            
            
               Euroopa Liidu Teataja
            
            
               C 320/23
            
         Eelotsusetaotlus, mille on esitanud Supreme Court of the United Kingdom (Ühendkuningriik) 5. augustil 2015 – Secretary of State for Work and Pensions versus Tolley (surnud, keda esindab isiklik esindaja)
   (Kohtuasi C-430/15)
   (2015/C 320/32)
   Kohtumenetluse keel: inglise
   
      Eelotsusetaotluse esitanud kohus
   
   Supreme Court of the United Kingdom
   
      Põhikohtuasja pooled
   
   
      Kassatsioonikaebuse esitaja: Secretary of State for Work and Pensions
   
      Vastustaja: Tolley (surnud, keda esindab isiklik esindaja)
   
      Eelotsuse küsimused
   
   
               1.
            
            
               Kas Ühendkuningriigi puudega isikute ülalpidamistoetuse hooldusega seonduv osa on määruse nr 1408/71 (1) tähenduses õigesti liigitatud invaliidsushüvitiseks, mitte rahaliseks haigushüvitiseks?
            
         
               2.
            
            
               
                           i)
                        
                        
                           Kas isiku suhtes, kellel ei ole Ühendkuningriigi siseriikliku õiguse alusel enam õigust Ühendkuningriigi puudega isikute ülalpidamistoetusele, sest ta on asunud elama teise liimesriiki ja on enne kolimist lõpetanud igasuguse ametialase tegevuse, kuid kes on Ühendkuningriigi sotsiaalkindlustussüsteemi alusel jätkuvalt kindlustatud vanadusriski vastu, ei ole Ühendkuningriigi õigusaktid enam määruse nr 1408/71 artikli 13 lõike 2 punkti f mõttes kohaldatavad?
                        
                     
                           ii)
                        
                        
                           Kas arvestades määruse VI lisa Ühendkuningriiki puudutava osa punkti 19 alapunkti c, on Ühendkuningriigi õigusaktid sellise isiku suhtes igal juhul jätkuvalt kohaldatavad?
                        
                     
                           iii)
                        
                        
                           Kas juhul, kui Ühendkuningriigi õigusaktid ei ole tema suhtes artikli 13 lõike 2 punkti f tähenduses enam kohaldatavad, on Ühendkuningriigil tulenevalt VI lisa punktist 20 võimalik kohaldada tema suhtes määruse III osa I peatüki sätteid või on ta selleks kohustatud?
                        
                     
         
               3.
            
            
               
                           i)
                        
                        
                           Kas [kohtuotsuses C-543/03: Dodl ja Oberhollenzer] esitatud töötaja avar määratlus on kohaldatav seoses määruse artiklitega 19–22, olukorras, kus isik on enne teise liikmesriiki kolimist lõpetanud igasuguse ametialase tegevuse, hoolimata III jaotise I peatüki vaheteost ühelt poolt töötajate ja füüsilisest isikust ettevõtjate ning teiselt poolt töötute vahel?
                        
                     
                           ii)
                        
                        
                           Kas juhul, kui see on kohaldatav, on sellisel isikul õigus seda hüvitist tulenevalt artiklist 19 või artiklist 22 eksportida? Kas artikli 22 lõike 1 punkti b eesmärk on hoida ära olukord, milles siseriikliku õigusega ette nähtud elukohanõue kahjustab teise liikmesriiki elama asunud kaebuse esitaja õigust saada puudega isiku ülalpidamistoetuse hooldusega seonduvat osa?
                        
                     
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/001 lk 35-82).